ΓΡΑΠΤΗ ΕΡΩΤΗΣΗ P-1494/99

υποβολή: Olivier Dupuis (TDI) προς την Επιτροπή

(1 Σεπτεμβρίου 1999)

Θέμα: Αλβανία: διάδρομοι 8 και 10

Πληροφορίες προερχόμενες από την Αλβανία φαίνονται να επιβεβαιώνουν ότι προτιμήθηκε τελικώς το σχέδιο δημιουργίας του «διαδρόμου 10», ο οποίος συνδέει την Ελλάδα και το Κοσσυφοπέδιο μέσω της Αλβανίας, αντί του σχεδίου που είχε προκριθεί αρχικώς, ήτοι της δημιουργίας του «διαδρόμου 8» που συνδέει τη Νότιο Ιταλία, το Δυρράχιο, την Πρίστινα, τα Σκόπια, τη Σόφια, και επομένως και την Αλβανία με το Κοσσυφοπέδιο και την Αλβανία με την ΠΓΔΜ, τη Βουλγαρία και τη Ρουμανία.

Διαθέτει η Επιτροπή περισσότερες πληροφορίες για το θέμα αυτό; Έχει η Επιτροπή συνείδηση των σοβαρών κινδύνων που ενέχει ηλοποίηση ενός τέτοιου σχεδίου, τόσο για τη σταθερότητα ολόκληρης της περιοχής όσο και για την εσωτερική σταθερότητα της Δημοκρατίας της Αλβανίας, καθώς και για τη γενική ανάπτυξη των σχέσεων της ΕΕ, αφ'ενός, και της Αλβανίας, της ΠΓΔΜ και του Κοσσυφοπεδίου, αφ'ετέρου;

Μπορεί επίσης η Επιτροπή να παράσχει πληροφορίες και στοιχεία σχετικά με το στάδιο των εργασιών για τη δημιουργία των διαδρόμων 8 και 10, συμπεριλαμβανομένων των ενδεχόμενων καθυστερήσεων και της αιτιολόγησής τους, καθώς και σχετικά με τις επιχορηγήσεις της Ένωσης για τηνλοποίησή τους;

Απάντηση της κας de Palacio εξ ονόματος της Επιτροπής

(15 Οκτωβρίου 1999)

Οι πανευρωπαϊκοί άξονες μεταφορών VIII και X είναι δύο από τους έξι άξονες που διασχίζουν την Βαλκανική και συνδέουν με τα διευρωπαϊκά δίκτυα (ΔΕΔ) την Νοτιοανατολική Ευρώπη.

Ο άξονας VIIΙ διατρέχει τη Βαλκανική από Ανατολή προς Δύση. Συνδέει την νότια Ιταλία και την Αδριατική με τον Εύξεινο Πόντο. Διέρχεται από τους λιμένες του Δυρραχίου/Αυλώνα, τα Τίρανα (Αλβανία) και τα Σκόπια (Πρώην Γιουγκοσλαβική Δημοκρατία της Μακεδονίας (ΠΓΔΜ)), τη Σόφια (Βουλγαρία) και τους βουλγαρικούς λιμένες του Μπουργκάς και της Βάρνας στον Εύξεινο Πόντο.

Ο άξονας X εκτείνεται από τα Βορειοδυτικά προς Νοτιοανατολικά. Συνδέει το Σάλτζμπουργκ (Αυστρία), μέσω Λιουμπλιάνας (Σλοβενία), Ζάγκρεμπ (Κροατία), Βελιγραδίου (Ομοσπονδιακή Δημοκρατία της Γιουγκοσλαβίας), Σκοπίων (ΠΓΔΜ), με τη Θεσσαλονίκη (Ελλάδα). Εκτός από αυτόν τον κύριο κορμόπάρχουν οι εξής τέσσερις επιπλέον διακλαδώσεις: (1) διακλάδωση από το Γκράτς (Αυστρία) μέσω Μάριμπορ (Σλοβενία) μέχρι το Ζάγκρεμπ (Κροατία)" (2) διακλάδωση από τη Βουδαπέστη (Ουγγαρία) μέχρι το Βελιγράδι (Γιουγκοσλαβία), διακλαδώσεις που συνδέονται με τον άξονα V" (3) διακλάδωση από την Νις (Γιουγκοσλαβία) μέχρι τη Σόφια (Βουλγαρία) που συνδέεται με τον άξονα IV προς την Κωνσταντινούπολη" (4) διακλάδωση από το Βέλες (ΠΓΔΜ) μέσω Φλώρινας (Ελλάδα) μέχρι την Εγνατία Οδό.

Οι συνδέσεις μεταξύ Αλβανίας και Ρουμανίας έχουν κατά συνέπεια εξασφαλιστεί μέσω των διασυνδέσεων του άξονα IV με τον άξονα VIII. Παρομοίως, η Αλβανία είναι επίσης συνδεδεμένη με τη Γιουγκοσλαβία μέσω της διασύνδεσης του άξονα VIII με το άξονα X. Κατά συνέπεια, δεν είναι δυσμενείς οι επιπτώσεις για την Αλβανία με την ανάπτυξη του άξονα X.

Για την ανάπτυξη των εν λόγω αξόνωνπάρχουν μνημόνια συνεννόησης μεταξύ των χωρών που διασχίζουν και της Επιτροπής. Συγκεκριμένες βελτιώσεις για κάθε άξονα εναπόκεινται στα μέρη που έχουνπογράψει

μνημόνιο συνεννόησης. Σχέδιο μνημονίου συνεννόησης για τον άξονα VIII πρόκειται σύντομα να ολοκληρωθεί και θαπογραφεί το φθινόπωρο του 1999. Οι προπαρασκευαστικές εργασίες για μνημόνιο συνεννόησης σχετικά με τον άξονα Χ καθυστερούν επί μήνες, λόγω της πολιτικώς δύσκολής κατάστασης που επικρατεί στην περιοχή και της κρίσης του Κοσσυφοπεδίου. Η Επιτροπή δεν έχει πληροφορίες οι οποίες θα μπορούσαν να επιβεβαιώσουν οποιεσδήποτε προσπάθειες να ενισχυθεί η ανάπτυξη του άξονα Χ εις βάρος του άξονα VIII.

Στο εγγύς μέλλον η ανάπτυξη των αξόνων μεταφορών στην Βαλκανική, όπου περιλαμβάνονται οι άξονες VIII και X, είναι πιθανόν να ενταχθεί στο πλαίσιο του συμφώνου σταθερότητας για την Νοτιοανατολική Ευρώπη πουπογράφηκε στις 10 Ιουνίου 1999 με τη δραστήρια συμβολή και της Επιτροπής.

Η ανάπτυξη αυτών των αξόνων μεταφορών, που θα χρησιμεύσει στην ενσωμάτωση των αντιστοίχων χωρών στα διευρυμένα ΔΕΔ, εντάσσεται στην τρέχουσα στρατηγική της Κοινότητας για τη διαδικασία σταθεροποίησης και σύνδεσης της περιοχής. Μέχρι τώρα η χρηματοδοτική ενίσχυση από την Κοινότητα για την προώθηση των αξόνων VIII και X έχει χορηγηθείπό το πρόγραμμα PHARE, στο πλαίσιο του οποίου δεν είναι όμως επί του παρόντος επιλέξιμες η Κροατία και η Γιουγκοσλαβία.

Όσον αφορά την Αλβανία και τον οδικό άξονα VIII, μεταξύ 1994 και 1997 με το πρόγραμμα PHARE ενισχύθηκε (με ποσό 60,6 εκατ.) η αναβάθμιση ορισμένων τμημάτων, καθώς και η διεύρυνση οδικών τμημάτων, η κατασκευή νέων γεφυρών και νέων οδοστρωμάτων. Παράλληλα, το πρόγραμμα PHARE συνεισέφερε στην αποκατάσταση του λιμένα του Δυρραχίου με ποσό 3,6 εκατ..

Στη Βουλγαρία αποκαταστάθηκαν διάφορα τμήματα του εθνικού οδικού δικτύου, περιλαμβανομένων τμημάτων κατά μήκος του οδικού άξονα VIII, με συνολικό ποσό από το πρόγραμμα PHARE που ανήλθε σε 40 εκατ..

Για το τμήμα του οδικού άξονα X στην ΠΓΔΜ, χρηματοδοτήθηκαν μέσω του προγράμματος PHARE το 1996 και 1997 έργα στους μεθοριακούς σταθμούς Bogorodica και Medzitlija, με ποσό ύψους 6 εκατ.. Επιπλέον, μέσω του προγράμματος PHARE χρηματοδοτήθηκε με 11 εκατ. ο εκσυγχρονισμός του οδικού τμήματος Demir Kapija-ελληνικά σύνορα. Η Ευρωπαϊκή Τράπεζα Επενδύσεων (ΕΤΕ) χορήγησε δάνειο ύψους 70 εκατ. με επιδότηση επιτοκίου από την Κοινότητα ύψους 12 εκατ. για τη βελτίωση των οδικών τμημάτων των αξόνων VIII και X.